Protestantizmus

Protestantizmus alebo protestantstvo (príslušník sa nazýva protestant) je vetva kresťanstva ktorá vznikla v 16. storočí z európskej reformácie. Najrozšírenejšie druhy protestantizmu sú luteranizmus, kalvinizmus a anglikanizmus, z toho luteranizmus je najstarším protestantským vyznaním.

História 
 Pre bližšie informácie pozri Reformácia

Smery protestantizmu 
Najdôležitejšie sú:

 Luteranizmus - (vychádza z nemeckých reformátorov Martina Luthera a Filipa Melanchthona, na Slovensku je luteránskou cirkvou Evanjelická cirkev augsburského vyznania na Slovensku). 
 Kalvinizmus - (vychádza z reformátora Jána Kalvína a iných švajčiarských reformátorov, na Slovensku je kalvínskou cirkvou Reformovaná kresťanská cirkev na Slovensku). 
 Anglikanizmus - (štátna cirkev Anglicku s dcérskymi cirkvami rôzne po svete, zväčša združené v Anglikánskom zväze cirkví; anglikanizmus možno rozdeliť na tradičný (Hight Church) a reformný (Low Church). 
 Evanjelikálne hnutie - (moderné reformačné smery, napr. baptizmus, metodizmus, Cirkev bratská, Apoštolská cirkev a iné).

Protestantské cirkvi na Slovensku 
 Evanjelická cirkev augsburského vyznania (ECAV)
 Reformovaná kresťanská cirkev   
 Apoštolská cirkev na Slovensku (ACS)
 Bratská jednota baptistov (BJB)
 Cirkev bratská (CB)
 Evanjelická cirkev metodistická (ECM)
 Cirkev adventistov siedmeho dňa (CASD)
 Kresťanské misijné centrum Oáza Viery

Regionálna skupina Juhovýchodná Európa Spoločenstva evanjelických cirkví v Európe
Nemecká Evanjelická luteránska cirkev na Ukrajine - DELKU
Evanjelická luteránska cirkev v Rusku - ELKRAS
Evanjelická cirkev a. v. v Rakúsku
Evanjelická cirkev a. v. v Poľsku
Evanjelická cirkev a. v. v Rumunsku
Evanjelická cirkev a. v. v Slovinsku
Evanjelická cirkev a. v. na Slovensku
Českobratrská církev evangelická
Evanjelická cirkev vo Falcku
Evanjelická cirkev waldénska
Evanjelická cirkev h. v. v Rakúsku
Evanjelická cirkev Lichtenštajnského kniežatstva
Evanjelická krajinská cirkev v Bádensku
Evanjelická krajinská cirkev vo Württembersku
Evanjelická luteránska cirkev v Bavorsku
Evanjelická luteránska cirkev v Taliansku
Evanjelická luteránska cirkev v Rumunsku
Evanjelická luteránska cirkev v Maďarsku
Evanjelická cirkev metodistická v strednej a južnej Európe
Evanjelická reformovaná cirkev v Bavorsku
Reformovaná cirkev v Transkarpatsku
Reformovaná kresťanská cirkev na Slovensku
Reformovaná kresťanská cirkev v Srbsku
Reformovaná cirkev v Rumunsku
Refomovaná cirkev v Maďarsku
Sliezska cirkev evanjelická a. v. v Česku
Švajčiarsky evanjelický cirkevný zväz
Slovenská evanjelická cirkev a. v. v Srbsku

Dejiny pomenovania 
Pomenovanie nevzniklo z dôvodu „protestovania voči niečomu“ ale odkazuje na podanie protestu (právnický termín označujúci odvolanie) voči záverom Špajerského ríšskeho snemu.

Roku 1529 sa na podnet cisára (Svätej rímskej ríše nemeckého národa) Karla V. zišiel v Špajeri (Speyer v Nemecku) ríšsky snem. Cisár vzniesol rezolútne požiadavky na skončenie politiky ústupkov voči luteránom, predovšetkým zrušenie pravidla Cuius regio, eius religio (Čie panstvo, toho náboženstvo) a dôsledné presadenie wormského ediktu (o. i. fyzická likvidácia Martina Luthera a jeho nasledovníkov). Reakciou bol rovnako silný protest 6 ríšskych kniežat (vrátane Jana Saského, Juraja Brandenbursko-Ansbachského a Filipa Hesenského „Veľkolepého“) a 14 ríšskych miest. Týmto protestom bol legitimizovaný odpor voči cisárskej autorite ako takej.

Tento príklad slúži na ilustráciu dôležitosti prepojenia svetskej a duchovnej moci počas reformácie.

Pozri aj 

 Reformácia

Referencie